Source: http://www.domowina.de/dsb/domowina/wustawki-psawniske-psedpisy/wustawki-domowiny/
Timestamp: 2017-04-29 07:16:48+00:00
Document Index: 70470970

Matched Legal Cases: ['Art. 1', 'Art. 2', 'Art. 3', 'Art. 4', 'Art. 5', 'Art. 6', 'Art. 7', 'Art. 8', 'Art. 9', 'Art. 10', 'Art. 11', 'Art. 12', 'Art. 13', 'Art. 14', 'Art. 15', 'Art. 16', 'Art. 17']

domowina.de > Domowina > Wustawki | pšawniske pśedpisy > Wustawki Domowiny Wustawki Domowina - Zwězk Łužyskich Serbow z.t. [download ako PDF]
Art. 1Mě, symbolika, sedło a městno sudnistwa(1) Towaristwo ma mě Domowina – Zwjazk Łužiskich Serbow z.t. / Zwězk ŁužyskichSerbow z.t. (dalej: Domowina).(2) Znamje Domowiny pokazujo na cerwjenej slězynje tśi slobrane lipowe łopjenka, kenž wurostu ze štoma z wósym kórjenjami.Domowina wužywa a šćita serbsku chórgoj módro-cerwjeno-běłu.(3) Sedło a městno sudnistwa Domowiny jo Budyšyn.(4) Domowina jo do registra towaristwow zapisana.
Art. 2Zaměr a nadawki
(1) Domowina jo politiski njewótwisny a samostatny zwězk Serbow a kšywowy zwězk serbskich towaristwow Dolneje a Górneje Łužyce. Wóna jo zastupjarka zajmowserbskego luda a statkujo pśedewšym w serbskem sedleńskem rumje Kraja Bramborska a Lichotnego stata Sakska. Wóna jo w kontinuiśe pšawniska naslědnica Domowiny –Zwězka Łužyskich Serbow. Domowina wuznawa se k lichotnemu demokratiskemuzakładnemu pórědoju w Zwězkowej republice Nimska.(2) Domowina ma slědujuce zaměry:- se zasajźowaś za zachowanje a wuwijanje, spěchowanje a rozšyrjenje rěcy a kulturya tradicijow serbskego luda, narodnego wědobnja, zgromadnosći Serbow azwězanosći z domownju,- zjadnośiś a pódpěrowaś Serbow a serbske towaristwa w jich narodnem źěle,- zastupowaś serbske narodne, góspodarske a socialne zajmy w zjawnosći, napśeśiwoparlamentam, institucijam a zastojnstwam na komunalnej, wokrejsnej, krajowej,zwězkowej a mjazynarodnej rowninje,- se zasajźowaś za pšawniske rědowanje šćita a spěchowanja narodnych mjeńšynow w Nimskej a za doźaržanje wótpowědujucych kazniskich póstajenjow a mjazynarodnych dojadnanjow,- spěchowaś tolerancu a dorozměśe mjazy serbskim a nimskim ludom a jeje rownostajenje,- wuźaržowaś pśijaśelske zwiski k słowjańskim ludam, k narodnym mjeńšynam a mjazynarodnym zjadnośeństwam narodnych mjeńšynow a solidarnje zastupowaś zgromadne zajmy. (3) K zwopšawźenju swójich zaměrow a nadawkow ma se Domowina pó wót głowneje zgromaźiny schwalonem programje a źěłowych směrnicow.(4) Wóna móžo byś nosaŕ institucijow.______________________________________ 1 Gaž se w toś tych wustawkach funkcije a pomjenjowanja pó muskecem roźe wopisuju, měni se z tym rownogódnje žeński a muskecy rod. (5) Domowina statkujo bźeze dobytka a zastupujo resp. wugbajo bźeze wuwześa a njepósrědnje powšykno-wužytne zaměry a nadawki w zmysle wótrězka “danki znižujuce zaměry” pórěda wótedankow. Wóna njama w prědnem rěźe swójsko-góspodarske zajmy.(6) Pśedsedaŕ a zastupujucy pśedsedaŕ wugbajotej swóju funkciju zasadnje cesnoamtski. Pó pótrěbnosći móžotej se funkciji w ramiku góspodarskich móžnosćow a na zakłaźe dogrona płaśiś abo z płaśenim narownanja pó § 3 cysło 26a EstG wugbaś. Rozsud wó płaśenju funkcijowu lažy pla zwězkowego pśedsedarstwa, kótarež teke wopśimjeśa a wuměnjenja dogronow schwalijo. Wusokosć a wobpśimjeśe płaśenja a narownanjarěduju se w financnem pórěźe Domowiny.
Art. 3Cłonkojstwo
(1) Cłonki Domowiny mógu byś pśirodne a juristiske wósoby, pšawniski zamóžne a pšawniski njezamóžne serbske towaristwa, župy, zjadnośeństwa, drustwa a zgromaźeństwa (w dalšnem towaristwa), kótarež wustawki Domowiny pśipóznawaju.Pśirodny cłonk Domowiny jo kuždy cłonk Domowinje pśisłušecych towaristwow.(2) Pšosba towaristwa a pśirodneje wósoby wó pśistup do Domowiny ako kšywowegozwězka ma se pisnje zwězkowemu pśedsedarstwoju zapódaś. Towaristwo ma swójewustawki pśedpołožyś.(3) Mjazsobne pšawa a winowatosći cłonkojskich towaristwow a kšywowego zwězka, kenž njejsu w toś tych wustawkach rědowane, se zwenka wustawkow pisnje rěduju.(4) Towaristwa Serbow zwenka Łužyce a we wukraju resp. towaristwa pśijaśelow Serbowsměju ako asociěrowane cłonki pśistupiś. Formy zgromadnego statkowanja rěduju dojadnanja, kótarež sebje pśigłosowanje zwězkowego pśedsedarstwa pominaju.(5) Spěchujuce cłonki Domowiny mógu byś pśirodne a juristiske wósoby, kenž statkowanjeDomowiny spěchuju. Wóni njejsu cłonki Domowiny w zmysle pórěda wótedankow a njamaju žedno głosowańske pšawo.(6) Cesne cłonki Domowiny mógu byś zasłužbne tu- a wukrajne spěchowarje serbskego luda. Wó spósćenju cesnego cłonkojstwa rozsuźijo głowna zgromaźina.(7) Pśistup towaristwa schwalijo głowna zgromaźina. Zwězkowe pśedsedarstwo pśiwzejotowaristwa nachylnje do Domowiny. Wó pśistupje jadnotliwca rozsuźijo zwězkowe pśedsedarstwo.(8) Cłonkojstwo se skóńcy:- z wupowěźenim towaristwa resp. cłonka samego napśeśiwo zwězkowemu pśedsedarstwoju,- z rozpušćenim towaristwa,- z pšosbu wó insolwencu towaristwa,- ze smjerśu pśirodneje wósoby,- z wuzamknjenim pśi gropnem škódowanju Domowiny. Wuzamknjenje wobzamknjogłowna zgromaźina z tśimi běrtylami wšyknych głosow pśibytnych do głosowanje wopšawnjonych. Art. 4Župy
(1) Župy su na region wězane cłonkojske towaristwa Domowiny. Wóni zastupuju narodne zajmy Serbow swójogo teritorija pśed zjawnymi zastojnstwami a gremijami.(2) Župy zjadnośuju, koordiněruju a spěchuju narodne statkowanje w župnem teritotiju a procuju se wó zgromadne źěło ze specifiskimi towaristwami.(3) Župy wutwórje se z Domowinskich kupkow, towaristwow, zjadnośeństwow a dalšnych.Pšawniski njezamóžne towaristwa a kupki źěłaju wopśimjeśowje a financnje samostatnje a w swójskej zagronitosći na zakłaźe tych wustawkow a dalšnych pórědow Domowiny.
Art. 5Specifiske towaristwa
(1) Specifiske towaristwa statkuju nadregionalnje.(2) Wóni pśewzeju we wobłuku Domowiny specifiske nadawki a procuju se wó zgromadne źěło ze župami.
Art. 6Organy Domowiny
(1) Nastupnosći Domowiny rěduju slědujuce organy:- głowna zgromaźina,- k zastupowanju wopšawnjone pśedsedarstwo pó § 26 Bergarskich kazniskich knigłow,- zwězkowe pśedsedarstwo,- prezidium,- rewizijny wuběrk,- wujadnański wuběrk.(2) Pšawa a winowatosći organow su w slědujucych artiklach wopisane.(3) Wólone organy su zamóžne k wobzamknjenju, gaž jo wěcej ako połojca cłonkow wótpowědujucego organa pśibytna. Naraźenje jo pśiwzete, gaž jo wětšyna pśibytnychku głosowanju wopšawnjonych za naraźenje głosowało, jolic njejo to we wustawkach hynacej póstajone.(4) Organy Domowiny źěłaju pó swójom jadnańskem pórěźe.Jadnańska rěc jo serbšćina. Wopšawnjone wuwześa su móžne. Jadnańske pórědy organow Domowiny njejsu wobstatk toś tych wustawkow.
Art. 7Głowna zgromaźina Domowiny
(1) Nejžwušy organ Domowiny jo głowna zgromaźina, kótaraž se kužde druge lěto schadujo. Zwězkowe pśedsedarstwo zwoła głownu zgromaźinu nanejmjenjej 3 mjasece do togo a naraźijo dnjowny pórěd.(2) Delegaty głowneje zgromaźiny su cłonki zwězkowego pśedsedarstwa a dalšne cłonki cłonkojskich towaristwow. Kluc delegatow póstajijo zwězkowe pśedsedarstwo. Pisnepśepšosenja głowneje zgromaźiny z nachylnym dnjownym pórědom rozdźěluju se pśez cłonkojske towaristwa delegatam nanejmjenjej tśi tyźenje do togo.(3) Cłonki Serbskeju radowu pśi krajnyma sejmoma Bramborskeje a Sakskeje ako teke serbske cłonki rady Załožby za serbski lud maju pšawo, se z póraźujucym głosom na głownej zgromaźinje wobźěliś.(4) Głowna zgromaźina srjejź wólbneje doby ma nadawk dwójolětnu źěłabnosć bilancěrowaś a źěłowe směrnice za pśiducej dwě lěśe konkretizěrowaś.Wósebnje ma wóna:- pśiwześ a schwaliś rozpšawu zwězkowego pśedsedarstwa wó statkowanju Domowiny a wó połoženju serbskego luda,- pśiwześ a schwaliś dwójolětnu financnu rozpšawu,- pśiwześ rozpšawu rewizijnego wuběrka,- pśiwześ rozpšawu wujadnańskego wuběrka,- diskutěrowaś a rozsuźiś zasadne strategiske pšašanja narodnego źěła,- schwaliś wuzwólowański pórěd, kótaryž njejo wobstatk toś tych wustawkow- wobzamknuś program Domowiny,- wobzamknuś změny wustawkow,- pśiwześ dokóńcnje towaristwa do Domowiny.(5) Kužde stwórte lěto jo głowna zgromaźina rownocasnje wólbna zgromaźina. Wóna ma ku głownej zgromaźinje slědujuce pśidatne nadawki:- wulichowaś doněntajšne zwězkowe pśedsedarstwo, - wuzwóliś pśedsedarja a zastupneju pśedsedarjowu Domowiny, pśi tom ma se na to źiwaś, až stej Dolna a Górna Łužyca zastupjonej,- wuzwóliś dalšnych cłonkow zwězkowego pśedsedarstwa Domowiny, - wobzamknuś źěłowe směrnice za cas mjazy wólbnyma zgromaźinoma,- wuzwóliś rewizijny wuběrk,- wuzwóliś wujadnański wuběrk.(6) Wó wobzamknjenjach głowneje zgromaźiny napórajo se protokol, kótaryž matej nawjedowaŕ zgromaźiny a protokolant pódpisaś.(7) Głowna zgromaźina jo zjawna.(8) Wurědnu głownu zgromaźinu zwoła zwězkowe pśedsedarstwo abo pśedsedaŕ na pominanje wót nanejmjenjej jadneje tśeśiny cłonkojskich towaristwow. Wóna ma se w běgu tśich mjasecow pśewjasć.
Art. 8K zastupowanju wopšawnjone pśedsedarstwo w juristiskem zmysle a wósebne zastupjarje (1) K zastupowanju wopšawnjone pśedsedarstwo w zmysle § 26 Bergarskich kazniskich knigłow zestajijo se z pśedsedarja, zastupneju pśedsedarjowu, jadnarja a zastupujucego jadnarja Domowiny. Kuždy z nich ma pšawo Domowinu samostatnje juristiski zastupowaś.(2) Zwězkowe pśedsedarstwo pówoła a wótwoła wjednikow a zastupujucych wjednikow institucijow, kótarež su w nosarstwje Domowiny, ako wósebnych zastupjarjow w zmysle§ 30 Bergarskich kazniskich knigłow.
Art. 9Zastawa a nadawki Zwězkowego pśedsedarstwa
(1) Zwězkowe pśedsedarstwo ma až do 30 cłonkow. Wólbna doba trajo styri lěta.(2) Pśedsedaŕ a zustupujucej pśedsedarja su cłonki zwězkowego pśedsedarstwa.(3) Jadnaŕ a zastupujucy jadnaŕ matej se z póraźujucym głosom wobźěliś na pósejźenjach zwězkowego pśedsedarstwa. Pśedsedaŕ rewizijnego wuběrka ako teke pśedsedaŕ wujadnańskego wuběrka matej pšawo, se z póraźujucym głosom na wobradowanjach wobźěliś.(4) Wó wótwołanju cłonka zwězkowego pśedsedarstwa z wólbneje funkcije rozsuźijo pó pórucenju wujadnańskego wuběrka na naraźenje zwězkowego pśedsedarstwa głowna zgromaźina.Wó pśikazanem nachylnem wótpócywanju funkcije cłonka rozsuźijo na zakłaźe pórucenja wujadnańskego wuběrka zwězkowe pśedsedarstwo; až do togo wobchowapótrjefjony swóje cłonkojske pšawa.(5) Wó pśiwześu nachylnego złoženja funkcije na zakłaźe pódaśa swójskeje wóle cłonkarozsuźijo wótpowědujucy organ.(6) Zwězkowe pśedsedarstwo ma slědujuce nadawki:- rozsuźiś wó pšašanjach běžnego źěła Domowiny mjazy głownyma zgromaźinoma,- póstajiś śěžyšća źěłabnosći a rědowaś zawězujuce zagronitosći za zwopšawźenjenadawkow,- pśiwześ pšawidłownje rozpšawy pśedsedarja a prezidiuma Domowiny,- póstajiś zagronitosći a nadawki prezidiuma,- rědowaś wobsejźeństwo a finance Domowiny.- pśiwześ a schwaliś financne a góspodarske plany a rozpšawy,- wutwóriś źěłowe wuběrki,- pśiwześ rozpšawy jadnarja wó źěle zastojnstwa Domowiny a póstajiś śěžyšća źěłazastojnstwa,- póstajiś śěžyšća źěłabnosci Domowinje pśisłušecych institucijow,- pśiwześ rozpšawy wjednikow Domowinje pśisłušecych institucijow,- nachylnje pśiwześ nowe towaristwa do Domowiny,- zastupjarjow Serbow pówołaś do a wótwołaś z gremijow resp. nomiměrowaś a pšawidłownje pśiwześ rozpšawy wó jich źěłaboscí,- wobzamknuś źěłowe pórědy zastojnstwa a institucijow w nosarstwje Domowiny, kótarež njejsu wobstatk toś tych wustawkow, gaž toś te wustawki nic drugego njepóstajaju,- pówołaś a wótwołaś wjednikow institucijow w nosarstwje Domowiny,- pówołaś a wótwołaś jadnarja a zastupujucego jadnarja Domowiny.wobzamknuś wuznamjenjeńske pórědy Domowiny, kótarež njejsu wobstatk toś tych wustawkow, a wóliś cłonkow mytowańskego wuběrka.(7) Zwězkowe pśedsedarstwo se schadujo pšawidłownje, nanejmjenjej styri raze wob lěto.Na pominanje nanejmjenjej jadnego běrtyla cłonkow zwězkowego pśedsedarstwa, tśich towaristwow abo prezidiuma ma se wurědne pósejźenje zwołaś a w běgu dweju tyźenjowu pśewjasć.(8) Zwězkowe pśedsedarstwo źěła pó jadnańskem pórěźe, kenž sebje póstajijo.Wobradowanja zwězkowego pśedsedarstwa su zjawne. Wuwześa wobzamknjo zwězkowe pśedsedarstwo. Jadnański pórěd zwězkowego pśedsedarstwa njejo wobstatk toś tych wustawkow.Art. 10Prezidium
(1) Do prezidiuma słušaju pśedsedaŕ Domowiny, zastupujucej pśedsedarja Domowiny a dalšnej cłonka zwězkowego pśedsedarstwa, kótarejuž na naraźenje pśedsedarja zwězkowe pśedsedarstwo pówołajo.Wó wótwołamju wótpowědneju cłonkowu smějo zwězkowe pśedsedarstwo rozsuźiś.(2) Prezidium schadujo se mjasecnje a źěła na zakłaźe swójskego jadnańskego pórěda,kótaryž zwězkowe pśedsedarstwo schwalijo. Jadnański pórěd prezidija njejo wobstatk toś tych wustawkow.(3) Prezidium póraźujo pśedsedarja a pśigótujo pósejźenja zwězkowego pśedsedarstwa.(4) Dalšne nadawki pśipokazujo jomu zwězkowe pśedsedarstwo.(5) Jadnaŕ a zastupujucy jadnaŕ ako teke wjedniki a zastupujuce wjedniki Domowinjepśisłušecych institucijow se na pósejźenjach prezidiuma z póraźujucym głosom wobźěle.
Art. 11Nadawki pśedsedarja a zastupujuceju pśedsedarjowu (1) Pśedsedaŕ a zastupujucej pśedsedarja reprezentěruju Domowinu w zjawnosći.(2) Pśedsedaŕ ma slědijuce nadawki:- kordiněrowaś a nawjedowaś źěło k zwopšawźenju programa Domowiny,wobzamknjenjow głowneje zgromaźiny a zwězkowego pśedsedarstwa,- zwołaś a nawjedowaś wobradowanja zwězkowego pśedsedarstwa a prezidiuma,- nanejmjenjej raz wob lěto zwołaś a nawjedowaś wobradowanje z wjednikami serbskich institucijow,- nanejmjenjej raz wob lěto zwołaś a nawjedowaś wobradowanje z pśedsedarjamipśisłušecych towaristwow. Na pominanje nanejmjenjej połojce pśedsedarjow pśisłušecych towaristwow ma wón zwołaś wurědne pósejźenje pśedsedarjow pśisłušecych towaristwow.- pśewjasć pšawidłownu koordinaciju z jadnarjom a wjednikami institucionelnychwótnožkow Domowiny, - statkowaś ako bźezpósrědny pśedstajony jadnarja Domowiny a wjednikowDomowinje pśisłušecych institucijow.(3) Zastupujucej pśedsedarja pódpěrujotej źěło pśeedsedarja a zastupujotej jogo w paźe njepśibytnosći.Art. 12Zestawa a nadawki rewizijnego wuběrka(1) Rewizijny wuběrk wobstoj z 5 cłonkow a wuzwólijo se na wólbnej głownej zgromaźinje.Rewizijny wuběrk wuzwólijo swójogo pśedsedarja ze swójich rědow. Wón źěła pó swójom jadnańskem pórěźe, kenž njejo wobstatk toś tych wustawkow. Pśistajone Domowiny njamógu byś cłonk rewizijnego wuběrka.(2) Rewizijny wuběrk pśekontrolěrujo pšawidłownje, nanejmjenjej raz wob lěto:- wužywanje wobsejźeństwa a financow Domowiny ako teke jich pórědne zaknigłowanje,Rewizijny wuběrk pśedpołožyjo rozpšawu głownej zgromaźinje.Art. 13Zestawa a nadawki wujadnańskego wuběrka (1) Wujadnański wuběrk wobstoj z 5 cłonkow a wuzwólijo se na wólbnej głownej zgromaźinje. Wujadnański wuběrk wuzwólijo swójogo pśedsedarja ze swójich rědow.Wón źěła pó wujadnańskem pórěźe, kenž njejo wobstatk toś tych wustawkow. Pśistajone Domowiny, ako teke cłonki zwězkowego pśedsedarstwa abo drugich organow Domowiny njamógu byś cłonk wujadnańskego wuběrka.(2) Wujadnański wuběrk pśepytujo na pšošbu jadnogo gremija kšywowego zwězka,cłonkojskego towaristwa abo jadnotliwego cłonka konfliktne pady w źěłabnosći Domowiny, zranjenja programa, wustawkow ako teke wobzamknjenja głownejezgromaźiny abo zwězkowego pśedsedarstwa.(3) Wujadnański wuběrk pśedpołožyjo głownej zgromaźinje resp. zwězkowemu pśedsedarstwoju naraźenje za wujadnanje konflikta. Art. 14Domowinske zastojnstwo a institucoinelne wótnožki
(1) Zastojnstwo Domowiny rědujo pó wótgłosowanju z prezidiumom zwopšawźenjewobzamknjenjow głowneje zgromaźiny a zwězkowego pśedsedarstwa a pódpěrujoźěło cłonkojskich towaristwow na zakłaźe dogronow.(2) Zestawu a nadawki zastojnstwa rědujo źěłowy pórěd, kótaryž ma zwězkowe pśedsedarstwo schwaliś. Źěłowy pórěd zastojnstwa Domowiny njejo wobstatk toś tych wustawkow.(3) Domowinske zastojnstwo nawjedujo jadnaŕ.(4) Zastupujucy jadnaŕ nawjedujo zastojnisku wótnožku w Dolnej Łužycy a zastupujojadnarja w jogo njepśibytnosći.(5) Wótstawk (1), (2) a (3) płaśi teke za wjednikow a zastupujucych wjednikow institucijow,kótarež su w nosarstwje Domowiny.(6) Jadnaŕ, zastupujucy jadnaŕ ako teke wjedniki institucijow a jich zastupjarje powołaju sena 7 lět wót zwězkowego pśedsedarstwa.Art. 15Finance a wobsejźeństwo Domowiny
(1) Finance a wobsejźeństwo Domowiny směju se jano za dopołnjenje Domowinskich zaměrow, ako su wóni we wustawkach zapisane, wužywaś. Žedna wósoba njesmějo měś lěpšyny pśez njepoměrne wusoke zarownanje abo pśez wudawki, kenž su zaměroju Domowiny cuze. Cłonki-jadnotliwce njedostanu ze srědkow Domowinyžedne pśipłaśonki.(2) Góspodarske lěto jo kalendarske lěto.(3) Wužywanje financow rědujo se pó financnem pórěźe Domowiny, kenž njejo wobstatk toś tych wustawkow.(4) Domowina financěrujo se:- z financielnych pódpěrow- z nabrankow ze zarědowanjow- ze zběrkow a dalšnych nabrankow- z darow- z płaśonkow Art. 16Změnjenje wustawkow
Wustawki smějo jano głowna zgromaźina Domowiny změniś. K tomu stej dwě tśeśinje głosow pśibytnych delegatow notnej.Art. 17Rozpušćenje towaristwa
(1) Rozpušćenje Domowiny móžo jano k tomu zaměroju zwołana głowna zgromaźina znanejmjenjej tśi běrtylami głosow wolonych delagatow wobzamknuś.(2) Pśi rozpušćenju abo pśi zwignjenju Domowiny – Zwězka Łužyskich Serbow z.t. abo pśiwótpadnjenju danki znižujucych zaměrow pśipadnjo jeje zamóženje juristiskej wósobje zjawnego pšawa abo drugej korporaciji z dankowym póniženim k wužywanju za zachowanje a wuwijanje serbskeje rěcy a kultury.(3) Serbski dom w Budyšynje pśejźo do wobsejźeństwa Maśice Serbskeje z.t resp. jejenaslědnicy, kenž ma jen ako powšykno-wužytne towaristwo w zmysle zaměrow k spěchowanju serbskeje rěcy a kultury ako teke serbskego towaristwowego žywjenja wužywaś, kenž su w artiklu 2, wótstawk 2 toś tych wustawkow naspomnjete. StartDomowinaOrganigramGłowna zgromaźina18. Hauptversammlung 2017Ablauf und ZeitplanDelegatna mapaEinberufung17. głowna zgromaźizna Domowiny 28.3.2015 w HaslowjeProtokoll der HauptversammlungRozpšawa Zwězkowego pśedsedarstwaRozpšawa zastojnstwa DomowinyKrotka rozpšawa Rěcnego centruma WITAJNarěc pśedsedarjaRozpšawa rewizijnego wuběrkaRozpšawa wurownanskego wuběrkaProgram DOMOWINA - 2025Źěłowe směrnice Domowiny – Zwězka Łužyskich Serbow z. t.Dalšne wobzamknjenjaRezolucija 17. głowneje zgromaźiny DomowinyWobzamknjenje pawšalne spěchowanje župowStojnišćo brunicowa politikaStojnišćo k azylowej politiceZwězkowe pśedsedarstwoCłonki ZPPlan źěłabnosći ZPDnjowe porědy posejźenjow Zwězkowego pśedsedarstwaPśedłogi Zwězkowegho pśedsedarstwaWobzamknjenjaStojnišćaJadnanski porěd ZPWuběrkiWujadnański wuběrkZměrcowski porjad (hs)Rewizijny wuběrkJednanski porjad rewizijneho wuběrka (HS)Jadnański pórěd rewizijnego wuběrka (DS)Mytowanski wuběrkJadnański porěd wuběrkaWustawki "Myto Domowiny/ - za dorost" (hs)Wustawki "Myto Domowiny/- za dorost" (ds)Porjad "Čestne znamješko"Porěd "Cesne znamuško" (ds)Formular zum Einreichen von VorschlägenPśeglěd mytowanychWuběrk ZP za lobby-źěłoWuběrk kultura a wuměłstwo ZPWuběrk góspodarstwo a infrastruktura ZPKubłanski a młoźinski wuběrk ZPWuběrk za pšawniske nastupnosći ZPZastojnstwo DomowinyOrganigrammJadnaŕ / zastupujcy jadnaŕReferentka za zjawnostne źěło, nowinarska powědarka, wosobinska referentka pśedsedarjaReferent za nutśikowne nastupnosćiReferent za kulturu a wukrajReferent za gospodarske a infrastrukturelne nastupnosćiRegionalni powědarje (ds?)Projekt. sobuźěłaśerjo/-kiRěcny centrum WITAJWustawki | pšawniske pśedpisyWustawki DomowinyProgram DomowinyFinanzordnung der DomowinaZarunanje čestnohamtskeho dźěłaCłonkojstwoSobustawske towaristwaPšosba wó pśiwześe do DomowinyMedijowy wobłukMedijowe powěźenkiMedijowy rozdźělowakKontakt k serbskim redakcijamMediatekaK stawiznam Domowiny„Naša Domowina“WidejaWobrazeXI. Internationales Folklorefestival Lausitz 2015XI. Internationales Folklorefestival Lausitz 2015 - SamstagXI. Internationales Folklorefestival Lausitz 2015 - Samstag - Sonntag17. głowna zgromaźina Domowiny 2015Ehrung von Johannes Bocatius in KošiceForum zur Sprachplanung in der Oberlausitz 2013X. Internationales Folklorefestival Lausitz 2013LinkiPublikacijePšawniske pśedpisyDokumentyInformacije k SerbamSměrnica za wužiwanje loga a za logo ze słowomPratyjaTerminowy pśeglěd Domowiny za lěto 2016 (Změny su móžne.)Termin naraźiśarchiw terminowPratyju abonowaśTerminowa pratyja Serbskeje kulturneje informacijePorucenjaPorucenja za kulturne kupkiAnfragen aus dem AuslandRichtlinien - Kulturaustausch & DelegierungBerichtePorucenja za kulturne kupkiŹěłowe porucenja | praktika | wukubłanjePřełožowarjoSłowniki/leksikaSoftwareLinkiKontaktLinkiPśijězdImpressum